stanford-oval/wikipedia huggingface dataset:
רימיני (נפה)
היסטוריה

רימיני נוסדה בשנת 268 לפני הספירה כמושבה לטינית והייתה מקושרת דרך ויה פלמיניה שעברה דרך האפנינים עדרומא ודרך ויה אמיליה, שחוצה את עמק הפו, לפיאצ'נצה. לאחר נפילת רומא ב-476 הצטרפה לקונפדרציה ביזנטית שהכילה מספר ערים לאורך חופי מרשה. בעקבות זאת, היא הייתה תחת שלטון האפיפיור במשך שנים רבות עד שהפכה לקומונה במאה ה-11. הנפה נשלטה על ידי משפחתו של גואלף מלטסטה(אנ') עד המאה ה-16, אז נשלטה לזמן קצר על ידי הרפובליקה של ונציה. הנפה הפכה לחלק ממדינת האפיפיור ולימים הפכה למרכיב של ממלכת איטליה. בתחילת מלחמת העולם השנייה הגיעו לאזור פליטים יהודים רבים. אצ'יו ג'ורג'טי נתן להם אפשרות להסתתר בבית מלון בבעלותו תוך שיתוף פעולה עם ראש המשטרה המקומית של העיירה בלאביה. על פעילות זו הם זכו להכרה כחסידי אומות העולם. הנפה ובעיקר רימיני עצמו, בהיותה חלק מהביצורים של הקו הגותי הנאצי, הופצצו בכבדות על ידי בעלות הברית. במה שנקרא  הקרב על רימיני (אנ') נורו על רימיני 1,470,000 כדורים על ידי כוחות היבשה של ארצות הברית. לדברי מפקד הארמייה השמינית הבריטית " הקרב על רימיני  היה אחד הקשים ביותר שבהם השתתפה הארמייה השמינית. הלחימה הייתה דומה לזו שבמונטה קסינו". האזור שוחרר ב-1944 על ידי חיילים בריטים ופולנים.
ראו גם

הקו הגותי
הערות שוליים

↑  "Provincia di Rimini". Tutt Italia. נבדק ב-18 באוגוסט 2015. {{cite web}}:  (עזרה)
↑  Fight for Rimini-The airfield battered, Trove-אתר אוסטרלי המכיל עותקים דיגיטליים של עתונים, ‏20 ספטמבר 1944-תאריך המאמר המקורי
| --- | --- |
בקרת זהויות :  NLI: 987007535789705171  BnF: cb119573054 (data)  GND: 4832258-1  LCCN: n97121839  MusicBrainz: 76f0b50a-b4f3-4dbf-99f8-c9266160c6d3  SUDOC: 028431693  VIAF: 124511627   WorldCat (עם VIAF): 124511627
שוקיצ'י נצוי

שוקיצ'י נצוי (ביפנית: 夏井 昇吉; ‏10 באוקטובר 1925 - 13 בספטמבר 2006) היה ג'ודוקא יפני שהיה לאלוף העולם הראשון בג'ודו. משום שבאליפות העולם הראשונה טרם הייתה חלוקה לקטגוריות משקל, היה נצוי לאלוף היחידי בתחרות.
קריירה

בשנת 1951 השתתף נצוי לראשונה באליפות יפן בג'ודו וסיים במקום השמיני בתחרות. באליפות יפן של 1952 סיים במקום ה-16 ובאליפות שנערכה בשנת 1953 שוב במקום השמיני. באליפות יפן שנערכה בשנת 1954 זכה נצוי במדליית הארד ובמדליית הכסף ב-1955.
בשנת 1956 ארגנה פדרציית הג'ודו הבינלאומית, שהוקמה חמש שנים קודם לכן, את אליפות העולם הראשונה בג'ודו. באליפות השתתפו 31 ספורטאים מ-21 מדינות. נצוי, בעל דאן-6, ובן ארצו, יושיהיקו יושימצו, בעל דאן-7, היו בעלי הדרגות הגבוהות ביותר בתחרות. בסיבוב הראשון של התחרויות הדיח נצוי את המתחרה הקמבודי באיפון תוך שלוש שניות בלבד מתחילת הקרב, ובסיבוב השני ניצח מתמודד דני ב-8 שניות. נצוי פגש בסיבוב השלישי של הקרבות מתמודד בלגי אותו הדיח ב-44 שניות. גם בצחי הגמר ניצח נצוי תוך 8 שניות בלבד, הפעם את המתחרה הצרפתי. הוא פגש בגמר הטורניר את יושימצו, וגבר גם עליו בדרך למדליית הזהב הראשונה בתולדות המשחקים.
נצוי זכה במדליית הזהב גם באליפות יפן בג'ודו של שנת 1957, שחזרה להתקיים לאחר היעדרות של שנה בשל אליפות העולם.
שדרות החוקה

| --- | --- |

 מידע כללי
 על שם:  חוקת ארצות הברית
 מיקום
 מדינה:  ארצות הברית ארצות הברית
 עיר:  וושינגטון די. סי. וושינגטון די. סי.
 רחובות מסתעפים:  Virginia Avenue 
 קואורדינטות:  38°53′32″N 77°00′33″W﻿ / ﻿38.8921°N 77.0092°W﻿ / 38.8921; -77.0092
 he
 
הלווייתו של נשיא ארצות הברית רונלד רייגן העוברת בשדרת החוקה - ציר התהלוכות הראשי של וושינגטון.
תוכניתו של ל'אנפן המציגה תעלה במקום בו מצויה כיום השדרה
שדרת החוקה (באנגלית: Constitution Avenue) הוא ציר תנועה ראשי העובר ממזרח למערב בוושינגטון, בירת ארצות הברית. שדרה זו מהווה שדרת התהלוכות העיקרית של וושינגטון, ואתר תיירות בפני עצמה.
היסטוריה

על פי תוכניתו של פייר שארל ל'אנפן לעיר וושינגטון, קושר בניין הקפיטול בתעלה לנהר הפוטומק. תעלה זו עברה במקום בו עוברת כיום השדרה. תעלה זו נבנתה כחלק מהתוכנית לבנות מערכת תעלות לצורכי תחבורה בצפון מערב ארצות הברית.
עם פיתוח מערך מסילות הברזל פחת הצורך והשימוש בתעלות. בשנת 1872 מולאה התעלה לאחר שתושבי הסביבה נהגו לשפוך בה שפכים ואשפה והיא הפכה למפגע תברואתי.
לאחר מילוי התעלה נסלל עליה רחוב אשר נקרא "רחוב B הצפוני" (North B Street), ולימים שונה שמו ל"שדרת החוקה". השדרה מהווה חלק מדרך US 1 ודרך US 50.
אתרים בעלי חשיבות

שדרת החוקה גובלת במול ומפרידה בינו לבין המשולש הפדרלי. בצידה הדרומי של השדרה ממוקמים כמה ממוזיאוני מכון הסמית'סוניאן, הגלריה הלאומית לאומנות של פסלי הגן, וכן הגלריה הלאומית לאמנות, אנדרטת מלחמת וייטנאם, גני החוקה ואנדרטת לינקולן. כמו כן לאורך השדרה ממוקמת שגרירות קנדה וכן בנייני ארגון מדינות אמריקה, האקדמיה הלאומית למדעים של ארצות הברית, הקרן הלאומית למדעים של ארצות הברית, ובהמשך השדרה, גבעת הקפיטול.
שאנג-צ'י (היקום הקולנועי של מארוול)

| --- | --- |

 הופעה ראשונה:  שאנג-צ'י ואגדת עשר הטבעות
 גילום הדמות:  סימו ליו
 מידע
 שם אמיתי:  שו שאנג-צ'י
 כינויים:  שון
 מקצוע:  מתנקש עובד מלון
 שיוך:  עשר הטבעות
 דמויות קשורות
 משפחה:  ונוו (אב) יינג לי (אם) שיאלינג (אחות) יינג נאן (דודה)
שו שאנג-צ'י (בסינית מפושטת: 徐尚气; בפין-יין: Xú Shàngqì: באנגלית: Xu Shang-Chi) הוא דמות בדיונית המגולמת על ידי סימו ליו בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
שאנג-צ'י הוא בנם של ונוו – המייסד והמנהיג הראשון של ארגון הטרור עשר הטבעות– ויינג לי. שאנג-צ'י אומן על ידי אביו להיות אמן לחימה מיומן ומתנקש, לצד אחותו שיאלינג. שאנג-צ'י עזב את עשר הטבעות עבור חיים רגילים בסן פרנסיסקו, אך כאשר ונוו מחפש אותו, שאנג-צ'י נשאב בחזרה לעולם שהשאיר מאחור.
נכון לשנת 2023, שאנג-צ'י הופיע בסרט אחד: "שאנג-צ'י ואגדת עשר הטבעות".
ביוגרפיה בדיונית > ראשית חייו

שו שאנג-צ'י נולד לשו ונוו, המנהיג העתיק של ארגון עשר הטבעות, וליינג לי, שומרת הכפר המיסטי טא לו. ילדותו של שאנג-צ'י הייתה מאושרת, כאשר אביו נטש את דרכיו הפליליות על מנת לבלות עם משפחתו ואמו מבדרת אותו ואת אחותו שיאלינג בסיפורים על הכפר שלה.
יינג לי נרצחה על ידי כנופיית הברזל, יריבים ותיקים של ארגון עשר הטבעות. ונוו עונד את עשר הטבעות המיסטיות שלו ולוקח איתו את שאנג-צ'י למקום המחבוא של כנופיית הברזל, שם הוא טובח באכזריות בכנופיה. ונוו מפעיל שוב את ארגון עשר הטבעות ומאמן את שאנג-צ'י באמנויות לחימה כדי להפוך למתנקש תחת הדרכתו האכזרית של סוחר המוות.
בגיל 14, שאנג-צ'י נשלח להרוג את מנהיג כנופיית הברזל כנקמה על מות אמו. שאנג-צ'י מצליח במשימה אך סובל בעקבותיה מטראומה. הוא בורח לסן פרנסיסקו כדי להתחיל חיים חדשים, תוך שהוא מאמץ את השם "שון". שאנג-צ'י משאיר מאחור את אחותו הצעירה שיאלינג עם אביו. בזמן שלמד בתיכון, שאנג-צ'י התיידד עם קייטי, והשניים יצרו ידידות קרובה בבגרותם.
ביוגרפיה בדיונית > עימות עם עברו

כעבור עשר שנים, שאנג-צ'י מותקף על ידי ארגון עשר הטבעות בהובלתו של רייזור פיסט. שאנג-צ'י מביס אותם אך מאבד את התליון שלו שניתן לו על ידי אמו. הוא חושש שארגון עשר הטבעות יתקפו את שיאלינג עבור התליון שלה. שאנג-צ'י מאתר את שיאלינג וחושף את עברו בפני קייטי, אשר מסכימה לעזור לו.
השניים מוצאים את שיאלינג במועדון קרב מחתרתי במקאו, אך מותקפים על ידי ארגון עשר הטבעות בהובלתו של סוחר המוות. ונוו מגיע, מפזר את הקרב ולוכד את שאנג-צ'י, קייטי ושיאלינג. השלושה נלקחים למתחם עשר הטבעות, שם ונוו חושף שהוא מאמין שיינג לי עדיין בחיים ומוחזקת בטא לו, ושניתן להיכנס לכפר באמצעות מפה הנוצרת משני התליונים. ונוו מתכנן לשחרר את יינג לי ולהרוס את הכפר, וכולא את שאנג-צ'י והאחרים כשהם מתנגדים לתוכניותיו.
שאנג-צ'י, קייטי ושיאלינג בורחים מהמתחם בעזרתו של טרבור סלאטרי וחברו מוריס ההונדון ונוסעים לטא לו כדי להזהיר את הכפר מפני עשר הטבעות. בטא לו, שאנג-צ'י מוצג בפני יינג נאן, דודתו ואחות אמו. היא מסבירה לו את ההיסטוריה של טא לו וחושפת שוונוו מושפע על ידי "השוכן באפלה" – שגורם לו להאמין שיינג לי עדיין בחיים כדי שיוכל להשתמש בטבעות להימלט מכלאו.
יינג נאן מעניקה לשאנג-צ'י בגד שעוצב מקשקשי דרקון אדומים של המגן הגדול, השומר הדרקון של טא לו, ומלמדת אותו את סגנון הלחימה של טא לו. שאנג-צ'י מגן על הכפר עם בני בריתו החדשים כאשר ונוו ועשר הטבעות מגיעים להשמיד את החותם הכולא את השוכן באפלה. שאנג-צ'י נלחם באביו, אך מובס ומושלך לאגם. שאנג-צ'י מושב לחיים על ידי המגן הגדול ומשתמש בכוחותיו החדשים כדי לפרוק את ונוו מנשקו.
לאחר שהשוכן באפלה נמלט מהכלא שלו, ונוו מקריב את עצמו כדי להציל את שאנג-צ'י מהשוכן. ונוו מוריש את עשר הטבעות לשאנג-צ'י, שמשתמש בהן ובסגנון הלחימה של טא לו כדי להשמיד את השוכן. מאוחר יותר שאנג-צ'י מכין פנס נייר ומדליק אותו לזכרו של אביו.
בחזרה בסן פרנסיסקו, המכשף העליון וונג מזמין את שאנג-צ'י וקייטי להתלוות אליו לקאמאר-טאג', שם הם מוצגים בפני ברוס באנר וקרול דנברס באמצעות הולוגרמה. וונג, באנר ודנברס מגלים שהטבעות משדרות אות מסתורי אשר וונג נשבע להמשיך ולחקור. לאחר מכן שאנג-צ'י מציע להם ללכת לבר, והוא, וונג וקייטי שרים יחד קריוקי.
יצירה ואפיון דמות

בעקבות הצלחת הסרטים "הפנתר השחור" ו"עשיר בהפתעה", מארוול העבירה לפיתוח מהיר סרט על שאנג-צ'י. בדצמבר 2018, מארוול שכרה את דייוויד קאלאהם לכתיבת התסריט. במרץ 2019, דסטין דניאל קרטון נשכר כבמאי. ביולי 2019, הוכרז כי סימו ליו לוהק לתפקיד שאנג-צ'י.
קרטון תיאר את שאנג-צ'י כ"דג מחוץ למים בארצות הברית שמנסה להסתיר זאת בעזרת כריזמה", וש"אינו יודע מי הוא באמת". ליו אמר על החלטתו של שאנג-צ'י לחיות חיים נורמליים: "מה שהוא עושה זה מעט קיצוני. וזה גם משום שהוא גדל תחת נסיבות מאוד קיצוניות...אני לא יכול באמת להאשים אותו בנקיטת צעדים קיצוניים כדי להימלט מהמצב הזה".
פרסים ומועמדויות

| שנה | סרט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2021 | שאנג-צ'י ואגדת עשר הטבעות | פרס בחירת הקהל | כוכב הסרטים של השנה | מועמדות |  |
| 2021 | שאנג-צ'י ואגדת עשר הטבעות | פרס בחירת הקהל | כוכב סרטי הפעולה של השנה | זכייה |  |
| 2021 | שאנג-צ'י ואגדת עשר הטבעות | Unforgettable Gala – Asian American Awards | שחקן פורץ דרך בסרט | זכייה |  |
| 2022 | שאנג-צ'י ואגדת עשר הטבעות | פרסי Critics' Choice Super (אנ') | השחקן הטוב ביותר בסרט גיבורי על | מועמדות |  |
| 2022 | שאנג-צ'י ואגדת עשר הטבעות | פרסי הסרטים והטלוויזיה של MTV | הגיבור הטוב ביותר | מועמדות |  |
| 2022 | שאנג-צ'י ואגדת עשר הטבעות | פרסי הסרטים והטלוויזיה של MTV | הקרב הטוב ביותר | מועמדות |  |
| 2022 | שאנג-צ'י ואגדת עשר הטבעות | פרס סאטורן | השחקן הטוב ביותר | מועמדות |  |
הערות שוליים

↑  Mike Fleming Jr, ‘Shang-Chi’ Marvel’s First Asian Film Superhero Franchise; Dave Callaham Scripting, Search On For Director Of Asian Descent, Deadline, ‏2018-12-03 (באנגלית אמריקאית)
↑  Mia Galuppo,Graeme McMillan, Mia Galuppo, Graeme McMillan, Marvel Developing Shang-Chi Movie with ‘Wonder Woman 1984’ Writer, The Hollywood Reporter, ‏2018-12-03 (באנגלית אמריקאית)
↑  Aaron Couch,Borys Kit, Aaron Couch, Borys Kit, Marvel’s ‘Shang-Chi’ Sets Director Destin Daniel Cretton, The Hollywood Reporter, ‏2019-03-13 (באנגלית אמריקאית)
↑  Borys Kit,Mia Galuppo, Borys Kit, Mia Galuppo, Marvel Finds Its Shang-Chi in Chinese-Canadian Actor Simu Liu, The Hollywood Reporter, ‏2019-07-20 (באנגלית אמריקאית)
↑  Exclusive: Simu Liu suits up in first look at 'Shang-Chi and the Legend of the Ten Rings', EW.com (באנגלית)
↑  Tom Tapp,Anthony D'Alessandro, Tom Tapp, Anthony D'Alessandro, ‘Shang-Chi And The Legend Of The Ten Rings’: 2nd Trailer For Marvel Movie May Reveal Abomination, Deadline, ‏2021-06-25 (באנגלית אמריקאית)
↑  Simu Liu Interview: Shang-Chi, Brad Allan, And His Marvel Audition, Empire, ‏2021-03-09 (באנגלית)
↑  See all the People's Choice Award winners, EW.com (באנגלית)
↑  Alexandra Del Rosario, ‘Shang-Chi’s Simu Liu Talks “Super Power” Of Being “Unapologetically Asian” At Unforgettable Gala; Sandra Oh, John Cho & More Receive Honors, Deadline, ‏2021-12-12 (באנגלית אמריקאית)
↑  Aaron Couch, ‘Spider-Man,’ ‘Shang-Chi’ Lead Critics Choice Super Awards Film Nominations, The Hollywood Reporter, ‏2022-02-22 (באנגלית אמריקאית)
↑  See the full 2022 Critics Choice Super Awards winners list, EW.com (באנגלית)
↑  Michael Schneider, ‘Spider-Man: No Way Home,’ ‘Euphoria’ Lead MTV Movie & TV Awards 2022 Nominations (FULL LIST), Variety, ‏2022-05-11 (באנגלית אמריקאית)
↑  Kimberly Nordyke, MTV Movie & TV Awards: ‘Spider-Man: No Way Home,’ ‘Euphoria’ Top Winners List, The Hollywood Reporter, ‏2022-06-05 (באנגלית אמריקאית)
↑  Armando Tinoco, Saturn Awards Nominations: ‘The Batman’, ‘Nightmare Alley’, ‘Spider-Man’, ‘Better Call Saul’ Top List, Deadline, ‏2022-08-12 (באנגלית אמריקאית)
↑  Ryan O'Rourke, Saturn Award Winners Headlined By 'Everything Everywhere All At Once,' 'Top Gun Maverick,' and 'Better Call Saul', Collider, ‏2022-10-26 (באנגלית)
שיקגו סקיי

| --- | --- |


 מידע כללי
 תאריך ייסוד:  2005
 מדינה:  ארצות הברית ארצות הברית
 אולם ביתי:  אולסטייט ארנה (17,500 מושבים)
 ליגה:  ליגת ה-WNBA
 צבעי תלבושת:  כחול, צהוב, לבן
 sky.wnba.com
 
שיקגו סקיי (באנגלית: Chicago Sky ובתרגום חופשי: "שמי שיקגו") היא קבוצת כדורסל אמריקאית המשחקת בליגת כדורסל הנשים WNBA. הקבוצה נוסדה בשנת 2006 ומשחקת בבית המזרחי של הליגה. הקבוצה מארחת את משחקיה הביתיים באצטדיון אולסטייט ארנה אשר בעיירה רוזמונט, אילינוי שהיא פרבר של העיר שיקגו. הקבוצה זכתה באליפות הראשונה בתולדותיה בעונת 2021.
רעם היופי

| --- | --- |

עטיפת הספר
 מידע כללי
 מאת:  מיכה יוסף ברדיצ'בסקי
 שפת המקור:  עברית
 הוצאה
 הוצאה:  הספריה החדשה
 תאריך הוצאה:  2009
 מספר עמודים:  181
 קישורים חיצוניים
 הספרייה הלאומית:  002678475
מיכה יוסף ברדיצ'בסקי
רעם היופי הוא ספר הכולל חמישה סיפורים של הסופר מיכה יוסף ברדיצ'בסקי.
חמשת הסיפורים המופיעים בספר נכתבו על ידי ברדיצ'בסקי בשנים 1900–1920. את הספר ערך אבנר הולצמן, פרופסור לספרות עברית באוניברסיטת תל אביב, שגם כתב את אחרית הדבר לספר. הולצמן עוסק במשך שנים ביצירתו של ברדיצ'בסקי. הולצמן ערך את כתבי יוסף מיכה ברדיצ'בסקי, וב-1995 פרסם את "אל הקרע שבלב: מיכה יוסף ברדיצ'בסקי – שנות הצמיחה".
הספר יצא לאור בסדרת הספרייה הקטנה של הספריה החדשה, ב-2009. הספר כולל את הסיפור קלוֹנימוֹס ונעמי, מיצירותיו הבולטות של ברדיצ'בסקי.
הסיפורים המופיעים בספר

קלוֹנימוֹס ונעמי
בית תבנה
פרה אדומה
קיץ וחורף
מחניים
לקריאה נוספת

יוני ליבנה, חולה אהבה, מוסף שבעה לילות של ידיעות אחרונות, 7 באוגוסט 2009
שלישיית קורטו

שלישיית קורטו הייתה שלישיית פסנתר, שהוקמה בשנת 1905 על ידי  הפסנתרן הצרפתי אלפרד קורטו, הכנר הצרפתי ז'אק טיבו והצ'לן הספרדי פבלו קזאלס.
השלישייה הייתה מן החשובות והמובילות בתקופתה. כל אחד מחבריה היה וירטואוז בעל שם עולמי בזכות עצמו.
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
שלייניים

| שיליניים |
| --- | --- |

מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
קבוצה:: בעלי חוליות
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
שם מדעי
 Placentalia ‏אוון, 1837

שִׁלְיָנִיִּים (שם מדעי: Placentalia; ידוע גם בשם יונקי שליה) היא אינפרא-מחלקה במחלקת היונקים, שבה העובר הוא בעל שליה מפותחת, דרכה מתאפשר חילוף חומרים עם אמו. זוהי הנפוצה שבקבוצות היונקים כיום והקבוצה היחידה ששרדה מהאאותריה.
יונקי השליה כוללים את מרבית מיני היונקים המוכרים בימינו, פרט ליונקי הכיס וליונקים מטילי ביצים. במחקר פילוגנטי המקיף ביותר שבוצע על השיליניים נמצא כי האב הקדום ביותר של השיליניים והפיצול לדלשינאים ואפיטריה (אנ') (קבוצת שאר השיליינים בין השאר גם האדם) התרחשו לאחר הכחדת קרטיקון-פלאוגן (כלומר תקופת המעבר מתור הקרטיקון לתקופת הפלאוגן) כלומר לאחר הכחדת הדינוזאורים (65 למ"ש).
מיון טקסונומי

ישנם סדרות שלייתים נוספות רבות שנכחדו כמו המזוניכידים.
אינפרא-מחלקה שיליניים (Placentalia)
על-סדרת: דלשינאים (Xenarthra): שיליניים ממוצא דרום-אמריקאי
סדרה: פילוסאים (Pilosa): דובי נמלים ועצלנאים.
סדרה: ארמדילאים (Cingulata): משפחת ארמדיליים ומספר משפחות נכחדות.
על-סדרת: אפרותריה (Afrotheria): שיליניים ממוצא אפריקאי
סדרה: שנבובאים (Tubulidentata)
סדרה: טנרקאים (Afrosoricida)
סדרה: חדפי פיל (Macroscelidea)
סדרה: בעלי חדק (Proboscidea)
סדרה: שפנאים (Hyracoidea)
סדרה: תחשאים (Sirenia)
על-סדרת: אאוארכונטוגליריים (Euarchontoglires)
סדרה: חדפי עצים (Scandentia)
סדרה: פרימטים (Primates)
סדרה: גלשנאים (Dermoptera)
סדרה: מכרסמים (Rodentia)
סדרה: ארנבאים (Lagomorpha)
על-סדרת: לאורסיאתריה (Laurasiatheria): שיליניים ממוצא לאוראסייתי
סדרה: עטלפים (Chiroptera)
סדרה: לווייתנאים (Cetacea)
סדרה: מפריטי פרסה (Perissodactyla)
סדרה: מכפילי פרסה (Artiodactyla)
סדרה: אוכלי חרקים (Soricomorpha)
סדרה: טורפים (Carnivora)
סדרה: פנגולינאים (Pholidota)
על סדרה: מרידיונגולטיים (Meridiungulata): קבוצת שיליינים דרום אמריקאים נכחדים. ייתכן ששייכת ללאוראסייתריה.
סדרה: נוטונגולאטויים (Notoungulata)
סדרה: ליטופטרנה (Litopterna)
סדרה: אסטרפותרים (Astrapotheria)
סדרה: פירותראים (Pyrotheria)
סדרה: קסנונולטיים (Xenungulata)
גלריה

דוב נמלים בינוני
ארמדיל שעיר צווחני
שנבוב
שפן סלעים
טנרק שפלה מפוספס
פיל סוואנה אפריקני
תחש נהרות קריבי
ארכף אדום-ראש
קוף סנאי
טופיה צפונית
גלשן מלאי
סוסליק יפה סטורטוס
ארנבת הקוטב
Blarina carolinensis
Cynopterus sphinx
זברה מצויה
יחמור אירופי
זאב אפור
דולפין מצוי
פנגולין הודי
הערות שוליים

↑  שִׁלְיָנִיִּים במילון ביולוגיה כללית (תשס"ט), 2009, באתר האקדמיה ללשון העברית
↑  The Placental Mammal Ancestor and the Post K-Pg Radiation of Placentalsבאתר morphobank
| --- | --- |
בקרת זהויות :  GND: 4386710-8
רימנוב

| --- | --- |
סמל רימנובסמל רימנוב
בית הכנסת ברימנוב במהלך שיפוצים (2005)
בית הכנסת ברימנוב במהלך שיפוצים (2005)
 מדינה:  פולין פולין
 פרובינציה:  פודקרפצקיה פודקרפצקיה
 תאריך ייסוד:  המאה ה-14
 שטח:  12.39 קמ"ר
 אוכלוסייה:  ‏
  ‑ בעיירה:  3,634 (31 במרץ 2021)
 קואורדינטות:  49°35′N 21°52′E﻿ / ﻿49.583°N 21.867°E﻿ / 49.583; 21.867
 אזור זמן:  UTC +1
 http://www.rymanow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירימנוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירימנוב(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהרימנוב(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהרימנוב  he tabBackground:;tabBorder:#aaa;defaultTab:0;
רימנוב (בפולנית: Rymanów; ביידיש: רימאנאוו) היא עיירה בפרובינציית פודקרפצקיה שבפולין, בה התקיימה אחת הקהילות היהודיות העתיקות בדרום פולין. נכון ל-2006 חיים בעיירה כ-3,500 תושבים.
תולדות היישוב

לרימנוב הוענקו זכויות עיר בשנת 1376, ובשל ישיבתה על נתיבי סחר מרכזיים, הואץ פיתוחה. במהלך השנים סבלו תושבי העיירה מפלישות הרוסים, הקוזקים, השוודים והטורקים.
משנת 1794 ועד ראשית המאה ה-20 הייתה העיירה בבעלות משפחת פוטוצקי הפולנית. בחלוקת פולין בסוף המאה ה-18 נכללה העיירה בתחום גליציה האוסטרית.
יהודי רימנוב

התיעוד הראשון לישיבת יהודים ברימנוב הוא מהמחצית השנייה של המאה ה-16, ובשנת 1593 כבר התקיימו בעיירה בית כנסת ובית עלמין. אחד ממפיציה הראשיים של תנועת החסידות בפולין, רבי מנחם מנדל מרימנוב, כיהן כאדמו"ר ורב בעיירה. ממלא מקומו של רבי מנחם מנדל היה תלמידו רבי צבי הירש מרימנוב. שניהם טמונים בבית העלמין ברימנוב. בשנת 1890 נמנו בעיירה 1,751 יהודים.
כרב בעיר כיהן הרב ישכר בעריש פרעגר מחבר הספר 'מוצל מאש'.
בזמן הכיבוש הרוסי במהלך מלחמת העולם הראשונה עזבו את העיירה רבים מיהודיה, ובנובמבר 1918 פרץ פוגרום ביהודים ששבו לעיירה. בין מלחמות העולם נמנו בעיירה כ-1,500 יהודים, קרוב למחצית תושביה, והתקיימה בה פעילות של אגודת ישראל ושל המפלגות הציוניות. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים.
במאה ה-21 שופץ בית הכנסת העתיק בעיר.
יהודי רימנוב > בשואה

רימנוב נכבשה בידי הגרמנים ב-8 בספטמבר 1939, ואלו גירשו כעבור 10 ימים את מרבית יהודיה אל מעבר לנהר סן, התחום שהיה בשליטת הסובייטים. רוב המגורשים חזרו כעבור זמן מה לעיירה, ונלקחו בידי הגרמנים לעבודות כפייה. אלו שנותרו בצד הסובייטי גורשו לסיביר עקב אי אזרחות רוסית. בתקופה זו הוחרב בית הכנסת העתיק שבעיירה. קברי רבי מנחם מנדל ורבי צבי הירש וסביבותיהם נהרסו. שאר בית העלמין במורד ההר נותר כמעט בשלמותו, קבריהם שוחזרו בסביבות שנות השמונים.
עם הבאת מגורשים יהודים לעיירה בשנת 1940, הגיע מספר יהודיה באותה שנה לכ-3,000 איש, ובד בבד, הוחרם רכוש יהודיה. בשנת 1941 רוכזו יהודי העיירה בגטו שהוקם בה.
ב-13 באוגוסט 1942 נערכה בגטו שבעיירה אקציית חיסול, בה נרצחו כמה עשרות יהודים במקום, וצעירים שעברו סלקציה הועברו למחנה פלאשוב ולמחנה ברווינק. יתר היהודים שולחו במועד זה למחנה ההשמדה בלז'ץ, לאחר שהוצעדו כ-5 ק"מ עד לתחנת הרכבת האזורית. באפריל 1943 הוקם בעיירה מחנה עבודה לכ-150 יהודים מאזור טרנוב. מחנה זה חוסל ביולי 1943.
הערות שוליים

↑  על כיבוש רימנוב ועל הגירוש אל תחום השליטה הסובייטי, באתר יד ושם
| --- | --- |
בקרת זהויות :  NLI: 987007567745105171  LCCN: n91111391  MusicBrainz: eb4e0175-3043-4502-9d9d-742605f75509  VIAF: 129144617   WorldCat (עם VIAF): 129144617
שיקגו וייט סוקס

שיקגו וייט סוקס (באנגלית: Chicago White Sox) היא קבוצת בייסבול אמריקאית מליגת ה-MLB, שמקורה בשיקגו, אילינוי. הקבוצה משחקת בבית המרכזי של הליגה האמריקאית. לאורך שנות פעילותה זכתה הקבוצה בשלוש אליפויות בוורלד סיריס. הקבוצה זכתה לכבוד לאחר שניצחה את שיקגו קאבס (כנגד כל הציפיות) בוורלד סיריס 1906.
הקבוצה הייתה מעורבת באחד הסקנדלים הגדולים ביותר בהיסטוריה של הבייסבול, כאשר בשנת 1919 שמונה שחקנים של הקבוצה קיבלו שוחד ממהמרים, בתמורה לכך שיגרמו להפסד אליפות ליגה; המנצחת בוורלד סיריס זה הייתה סינסינטי רדס. הפרשה נקשרה בשמו של ארנולד רוטשטיין, שנחשב לאבי הפשע המאורגן בארצות הברית.
בשם הקבוצה ישנה שגיאת כתיב מכוונת. המילה "גרביים" באנגלית נכתבת "Socks" ולא "Sox" כפי שהיא מופיעה בשם הקבוצה.
אצטדיון

משנת 1991 ועד היום המגרש הביתי של השיקגו וייט סוקס הוא האצטדיון קומיסקי פארק, אשר נבנה בעלות של 167 מיליון דולר. שמו של האצטדיון שונה בשנת 2003 לשם "U.S. Cellular Field" לאחר שחברת הסלולר "U.S. Cellular" קנתה את הזכות לשם תמורת 68 מיליון דולר למשך 20 השנים הבאות. האצטדיון ממוקם בחלקה הדרומי של העיר שיקגו.
אצטדיון U.S. Cellular Field
שוגון (ספר)

| --- | --- |

 מידע כללי
 מאת:  ג'יימס קלאוול
 שפת המקור:  אנגלית 
 סוגה:  רומן היסטורי
 מקום התרחשות:  יפן 
 הוצאה
 הוצאה:  Amphora 
 תאריך הוצאה:  1975
 מספר עמודים:  1000
 הוצאה בעברית
 הוצאה:  הוצאת זמורה ביתן, הוצאת מודן
 תאריך:  1980
 תרגום:  עמוס פארן
 מהדורות נוספות
 מספר כרכים:  2
 סדרה
 סדרת ספרים:  סאגה האסיאתית
 הספר הבא:  טאי פאן (ספר)
 קישורים חיצוניים
 הספרייה הלאומית:  002069715
 
שוגון הוא הספר הראשון בסאגה האסיאתית של ג'יימס קלאוול. עלילת הספר מתרחשת ביפן בשנת 1600, ומתארת את עלייתו של טוקוגאווה איאיאסו לכס השוגון. הסיפור מסופר מנקודת מבטו של ימאי אנגלי, אשר דמותו מבוססת בחופשיות על מעלליו של ויליאם אדמס.
הסיפור עובד למיני סדרת טלוויזיה, סרט קולנוע, מחזמר בברודוויי ומשחקי מחשב.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ג'ון בלאקת׳ורן (המקבל מהיפנים את הכינוי אנג'ין, נווט, מאחר שהם לא יכלו לבטא את שמו) הבריטי, נווט והקפטן בפועל של ספינת הסחר ההולנדית אראסמוס, נקלע לחוף יפן כאשר ספינתו התרסקה. הוא נכנס לשירות טורנגה, מצביא פיאודלי רב עוצמה השולט במישור הקאנטו (קוונטו, כיום באזור טוקיו), ומתאהב במריקו, יפנית אשר המירה דתה לנצרות אשר קרועה בין דתה לבין תרבותה, אשר לא מקבלת את הנצרות.
על אף קבלת פנים עוינת, בלאקתורן לומד לאיטו את היפנים ואת תרבותם, ומשתלב כיועץ לטורנגה. נקודת מפנה בעלילה היא ניסיונו של בלאקתורן לבצע ספוקו (התאבדות טקסית). גם היפנים לומדים לכבד את ה"ברברי" ולבסוף הוא זוכה למעמד של סמוראי ומקבל את התואר "האטאמוטו" ("נושא דגל").
מטרותיו של בלקת'ורן הן לצבור הון למען הכתר האנגלי ולחזור לביתו בלונדון. הוא מאמין שהדרך להשיג את מטרות אלו היא על ידי השתלטות על ה"ספינה השחורה", ספינה שיוצאת פעם בשנה עמוסה אוצרות לסין – היפנים השתמשו בפורטוגלים בתור מתווכים לסחר במשי. הפורטוגלים היו אויביהם המושבעים של הבריטים באותה תקופה בהיסטוריה והדרך להשתלטות על הספינה השחורה רצופה סכנות – עליו להשתמש בעורמה אותה למד מהיפנים כדי להשיג מטרות אלו.
דמויות מפתח

הדמויות בשוגון מבוססות על הדמויות ההיסטוריות הבאות:
גורודה: אודה נובונאגה
"טאיקו" נאקאמורה: טויוטומי הידיושי
טורנגה: טוקוגאווה איאיאסו
בלאקתורן: ויליאם אדמס
יאמון: טויוטומי הידיורי
סודרה: טוקוגאווה הידטאדה
אישידו: אישידה מיטסונארי
מריקו: הוסוקאווה גראשה
האב מרטין אלוויטו: ג'ואו רודריגז
האב קרלו דל'אקווה - אלסנדרו ואליניאנו
שמה של הספינה אראסמוס ככל הנראה נלקח משמה המקורי של הספינה דה ליפד, הספינה ההולנדית שנווטה בידי ויליאם אדמס אשר הגיע לחופי יפן בשנת 1600. אראסמוס האמיתית שינתה את שמה כדי להתאים עם שמות ארבע הספינות האחרות במשלחת שעזבה את הולנד בשנת 1598.
אזכורים נוספים

שוגון הוא הראשון בסדרת ספרים שקלאוול כתב על אסיה (אך לא הראשון שכתב קלאוול בסדרה). ניתן למצוא אזכורים נוספים לדמויות משוגון בספרי ההמשך: טאי פאן, גאי ג'ין ובית האצילים.
טלוויזיה

בשנת 1980 עלתה לשידור מיני-סדרה בשם "שוגון", אשר אורכה היה תשע שעות והיא שודרה במשך חמישה לילות. בסדרה כיכבו בין השאר ריצ'רד צ'מברלין, טושירו מיפונה, יוקו שימדה, וג'ון ריס דייוויס.
ב-2024 עלה עיבוד נוסף לסדרת טלוויזיה בת 10 פרקים לשירות דיסני+.
שלישיית צבע טרי

| --- | --- |
 סוגה:  מוזיקת פופ 
 חברים
 יצחק קורן דני קורן ירון פילצר
 
שלישיית צבע טרי הייתה להקת פופ ישראלית, שחבריה היו יצחק קורן, דני קורן וירון פילצר.